হাওয়া অফিস সূত্রে খবর, আগামী কয়েকদিনে এই অবস্থাই চলবে। আরও কিছুটা পারদ নামতে পারে। বঙ্গোপসাগরে নিম্নচাপ তৈরি হওয়ার এখনই কোনও সম্ভাবনা নেই। তার উপরে প্রবল উত্তুরে হাওয়া একধাক্কায় তাপমাত্রার পারদ নামিয়ে দিয়েছে। তার জেরে বাঁকুড়া, পুরুলিয়া, আসানসোলের মতো জেলা ও শ্রীনিকেতন, পানাগড়, কৃষ্ণনগরের মতো এলাকা যেখানে এমনিতেই তাপমাত্রা কমে যায়, সেখানে এবারও প্রবল ঠান্ডা অনুভূত হচ্ছে।